nahid-hub/BLUGE-bengali-wikipedia-section-title-prediction huggingface dataset:
তাঁর কাব্যের প্রথম খন্ড প্রকাশিত হয় ১৮৮৪ সালে ও দ্বিতীয় খন্ড ১৮৮৭ সালে ‘বিপ্লবী সঙ্গীত’ নামে। ১৮৪০ সাল থেকে ফরাসীদের জীবনে যতো বড়ো বড়ো ঘটনা ঘটেছে সে সবের প্রতিধ্বনি উঠেছে তার তেজোদ্দীপ্ত সঙ্গীতে। যারা পশ্চাৎপদ ছিলো তাদের চেতনা জাগিয়ে তুলেছিলেন তিনি। আহ্বান জানিয়েছিলেন শ্রমিকদের ঐক্যবদ্ধ ও সংগঠিত হবার। তীব্র ভাষায় আক্রমণ করেছিলেন বুর্জোয়াদের ও ফরাসী সরকারকে।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম
titleC. বিপ্লবী জীবন
titleD. কবিতা ও বিপ্লবী সাহিত্য
উত্তর: titleD
বুদ্ধদেব বসুর জন্ম হয় কুমিল্লায়। তার পিতা ভূদেব বসু পেশায় ঢাকা বারের উকিল ছিলেন। তার মাতার নাম বিনয়কুমারী। বুদ্ধদেব বসুর মাতামহ চিন্তাহরণ সিংহ ছিলেন পুলিশ অফিসার। তার পৈতৃক আদি নিবাস ছিল বিক্রমপুরের মালখানগর গ্রামে। জন্মের চব্বিশ ঘণ্টা পরেই তার মাতা বিনয়কুমারীর ১৬ বছর বয়সে ধনুষ্টঙ্কার রোগে মৃত্যু ঘটে। এতে শোকাভিভূত হয়ে তার পিতা সন্ন্যাসব্রত গ্রহণ করে গৃহত্যাগ করেন। মাতামহ চিন্তাহরণ ও মাতামহী স্বর্ণলতা সিংহ'র কাছে প্রতিপালিত হন বুদ্ধদেব। বুদ্ধদেবের শৈশব, কৈশোর ও যৌবনের প্রথমভাগ কেটেছে কুমিল্লা, নোয়াখালী আর ঢাকায়।

সঠিক অনুচ্ছেদ শিরোনাম কোনটি?
titleA. সাহিত্যে অবদান
titleB. ব্যক্তিগত জীবন
titleC. কর্মজীবন
titleD. নাটক
উত্তর: titleB
মার্কিন যুক্তরাষ্ট্রে প্রতিদিন চারজন মহিলার নারীহত্যা শিকার হচ্ছে। এটি আফ্রিকান এবং আমেরিকান ১৫-২৪ বছর বয়সী মহিলাদের জন্য মৃত্যুর প্রধান কারণ এবং নারীদের জন্য চাকরিতে মৃত্যুর অন্যতম প্রধান কারণ। ১৯৭০ এর দশক থেকে মার্কিন যুক্তরাষ্ট্রে নারীহত্যার হার প্রতি ১০০,০০০ মহিলাদের মধ্যে ৩.৮-৪.৫ জন এ ওঠানামা করেছে । মার্কিন যুক্তরাষ্ট্রে নারীহত্যার সবচেয়ে বড় ভবিষ্যদ্বাণীকারীদের মধ্যে একটি হলো শারীরিক নির্যাতনের উপস্থিতি, যা উত্তর ক্যারোলিনার সমস্ত স্ত্রীলোক হত্যা মামলার ৭৯% ক্ষেত্রে পাওয়া গিয়েছিল। ১৯৮৫ সালে, সারা দেশ জুড়ে স্ত্রীলোকের হত্যার হার আলাদা করে হপাওয়া যায় যে, নারীহত্যার সর্বোচ্চ হার আলাবামায় এবং সর্বনিম্ন আইওয়াতে। প্রকৃতপক্ষে,নারী হত্যার ক্ষেত্রে সবচেয়ে বিপজ্জনক ক্ষেত্র হলো বাড়ি । মার্কিন ভুক্তভোগী নারী নির্যাতনের শিকার নারী প্রতিবেদন স্তম্ভিত এই ধারণার কারণে স্তম্ভিত যে মহিলা ভুক্তভোগীরা কোনও অসঙ্গতি নয়, তবে তাদের অনুভূতি এবং দুর্বলতা দ্বারা পরিচালিত হয়। 

সঠিক অনুচ্ছেদ শিরোনাম কোনটি?
titleA. ল্যাটিন আমেরিকা
titleB. যুক্তরাষ্ট্র
titleC. মধ্য আমেরিকা
titleD. ঘনিষ্ঠ অংশীদার মধ্যে
উত্তর: titleB
অস্ট্রেলীয় প্রকৌশলী ও ইন্দোনেশীয় রমণীর সন্তান বেন হলিউক অস্ট্রেলিয়ার মেলবোর্ন এলাকায় ১৯৭৭ সালে জন্মগ্রহণ করেন। হংকংয়ে ক্রিকেট খেলোয়াড়ী জীবনের সূচনা ঘটে তার। সেখানে তার বয়স পাঁচ বছর হবার পূর্বে তার পরিবার দুই বছর অবস্থান করেছিলেন। এরপর তারা ইংল্যান্ডে চলে যান। 

সিডনিতে কিশোরদের ক্রিকেটে অংশ নেন। ৯ বছর বয়সে গ্ল্যাডেসভিল ডিস্ট্রিক্ট ক্রিকেট অ্যাসোসিয়েশনের প্রতিনিধিত্বকারী গ্ল্যাডেসভিল ডিস্ট্রিক্টের পক্ষে খেলেন। ঐ বয়সেই ফাস্ট বোলিং ও প্রতিভাবান ব্যাটসম্যান হিসেবে বেশ পরিচিতি লাভ করেন। ১৯৮৪ সালে জ্যেষ্ঠ ভ্রাতা অ্যাডাম হলিউকের সাথে ইংল্যান্ডে চলে যান। দুই বছর সেখানে থাকেন। তারপর আরও ৩ বছর হংকংয়ে অবস্থান করে অস্ট্রেলিয়ায় ফিরে আসেন। মিলফিল্ড প্রিপারেটরি স্কুলে পড়াশুনো করার পর ওয়েসলি কলেজ পার্থে অধ্যয়ন করেন।

সঠিক অনুচ্ছেদ শিরোনাম কোনটি?
titleA. দলে প্রত্যাখ্যান
titleB. জীবনাবসান
titleC. মূল্যায়ন
titleD. শৈশবকাল
উত্তর: titleD
রোকেয়া জন্মগ্রহণ করেন ১৮৮০ সালে রংপুর জেলার মিঠাপুকুর উপজেলার অর্ন্তগত পায়রাবন্দ গ্রামে। তার পিতা জহীরুদ্দিন মোহাম্মদ আবু আলী হায়দার সাবের জমিদার ছিলেন। তার মাতা রাহাতুন্নেসা সাবেরা চৌধুরানী। রোকেয়ার দুই বোন করিমুননেসা ও হুমায়রা, আর তিন ভাই যাদের একজন শৈশবে মারা যায়। 

বেগম রোকেয়ার পিতা আবু আলী হায়দার সাবের আরবি, উর্দু, ফারসি, বাংলা, হিন্দি এবং ইংরেজি ভাষায় পারদর্শী হলেও মেয়েদের শিক্ষার ব্যাপারে ছিলেন রক্ষণশীল। রোকেয়ার বড় দু’ভাই  মোহাম্মদ ইব্রাহীম আবুল আসাদ সাবের ও খলিলুর রহমান আবু যায়গাম সাবের ছিলেন বিদ্যানুরাগী। কলকাতার সেন্ট জেভিয়ার্স কলেজে অধ্যয়ন করে তাঁরা আধুনিকমনস্ক হয়ে ওঠেন। রোকেয়ার বড় বোন করিমুন্নেসাও ছিলেন বিদ্যোৎসাহী ও সাহিত্যানুরাগী। বেগম রোকেয়ার শিক্ষালাভ, সাহিত্যচর্চা এবং সামগ্রিক মূল্যবোধ গঠনে বড় দু’ভাই ও বোন করিমুন্নেসার যথেষ্ট অবদান ছিল।

তৎকালীন সমাজব্যবস্থায় মেয়েদের গৃহের অর্গলমুক্ত হয়ে প্রাতিষ্ঠানিক শিক্ষালাভের কোনো সুযোগ ছিল না। পাঁচ বছর বয়সে মায়ের সঙ্গে কলকাতায় বসবাস করার সময় একজন মেম শিক্ষয়িত্রীর নিকট তিনি কিছুদিন লেখাপড়ার সুযোগ পেয়েছিলেন। কিন্তু সমাজ ও আত্মীয়স্বজনদের ভ্রুকুটির জন্য তাও বন্ধ করে দিতে হয়। তবু রোকেয়া দমে যাননি। বড় ভাই-বোনদের সমর্থন ও সহায়তায় তিনি বাংলা, ইংরেজি, উর্দু, ফার্সি এবং আরবি আয়ত্ত করেন।

যোগেন্দ্রনাথ গুপ্ত রোকেয়া সাখাওয়াত হোসেন সম্পর্কে "বঙ্গের মহিলা কবি" গ্রন্থে লিখেছেন,

সঠিক অনুচ্ছেদ শিরোনাম কোনটি?
titleA. প্রথম জীবন
titleB. সাহিত্যচর্চার সূচনা
titleC. জীবনী
titleD. সাংগঠনিক কর্মকাণ্ড
উত্তর: titleA
২০০০ সাল থেকে যৌন নির্যাতনের শিকার হওয়ার পর অনেক পাকিস্তানি মহিলা ও বালিকা এ ব্যাপারে সরব হয়েছেন। নীরবে নির্যাত সহ্য করার প্রচলিত প্রথাকে ভেঙে তাঁরা সংবাদমাধ্যম এবং রাজনীতিবিদদের নিকট এ ব্যাপারে সহায়তা চেয়েছেন। ২০০৯ সালে পাকিস্তান মানবাধিকার কমিশনের প্রদত্ত তথ্য অনুযায়ী, দেশটিতে হত্যাকাণ্ডের শিকার ৪৬ শতাংশই হচ্ছেন সম্মানজনিত হত্যাকাণ্ড বা অনার কিলিং-এর শিকার।


সঠিক অনুচ্ছেদ শিরোনাম কোনটি?
titleA. উল্লেখযোগ্য ঘটনাবলি
titleB. আইনি ব্যবস্থা
titleC. ঐতিহাসিক ঘটনা
titleD. শিশুদের ওপর যৌন নির্যাতন
উত্তর: titleA
১৯৭৬ সালে সাগরমাথা জাতীয় উদ্যান প্রতিষ্ঠিত হয়। ১৯৭৯ সালে এটা নেপালের প্রথম প্রাকৃতিক বিশ্ব ঐতিহ্য স্থান হিসেবে স্বীকৃতি লাভ করে। ২০০২ সালের জানুয়ারিতে ২৭৫ বর্গকিলোমিটারের অতিরিক্ত এলাকা এই উদ্যানে যুক্ত করা হয়। নেপাল সরকার এই উদ্যানের বন, বন্যপ্রাণী এবং সাংস্কৃতিক ঐতিহ্য সংরক্ষণে বিশেষ ব্যবস্থা গ্রহণ করে। এছাড়া অন্যান্য প্রাকৃতিক সম্পদের সংরক্ষণ এবং বিকল্প শক্তির বিকাশেও সরকার গুরুত্বের সাথে বিভিন্ন ব্যবস্থা গ্রহণের উদ্যোগ নেয়।

১৯৬০ সাল থেকে সাগরমাথা জাতীয় উদ্যান অঞ্চলে পর্যটন ও এ সংক্রান্ত বিভিন্ন কার্যাদি আরম্ভ হয়। ২০০৩ সালে প্রায় ১৯,০০০ মানুষ এই উদ্যান ভ্রমণের আগমন করে। প্রায় ৩,৫০০ শেরপা উদ্যানের বিভিন্ন গ্রাম ও পর্যটন সম্ভাব্য এলাকাগুলোর আশপাশে বসবাস করে। নামছে বাজারের এলাকার একটি পর্বতের শীর্ষে উদ্যানের প্রধান পর্যটন কেন্দ্র অবস্থিত। এই কেন্দ্র থেকে পর্যটন সংক্রান্ত বিভিন্ন তথ্য সেবা প্রদান করা হয়। এলাকাটিতে নেপাল সেনাবাহিনীর একটি কেন্দ্র রয়েছে, যা উদ্যানের রক্ষণাবেক্ষণে কাজ করে। লুকলা শহর থেকে একদিন পায়ে হেটে ২,৮৩৫ মিটার উচ্চতায় উদ্যানের দক্ষিণ দিকে প্রবেশপথে যাওয়া যায়।

সঠিক অনুচ্ছেদ শিরোনাম কোনটি?
titleA. উদ্ভিদ
titleB. ভূপ্রকৃতি
titleC. প্রাণী
titleD. ইতিহাস
উত্তর: titleD
১৩ বছর টেস্ট ক্রিকেটে সম্পৃক্ত ছিলেন। কৌশলগতভাবে অসাধারণ শক্তিমত্তার অধিকারের পাশাপাশি বেশ মনোযোগী ছিলেন। সচরাচর টেস্টে তিন নম্বর অবস্থানে থেকে ব্যাটিংয়ে নামতেন। ১৯৭৩ সালে ইংল্যান্ড সফরে তার সফলতম ক্রীড়াজীবন অতিবাহিত হয়। উপর্যুপরি দুই টেস্টে - ট্রেন্ট ব্রিজে ১৭৬ ও লর্ডসে ১৭৫ করেন। তবে প্রয়োজনে নিজেকে আরও সংযত করে রাখতেন। এ বছরই লর্ডসে ইংল্যান্ডের বিপক্ষে স্মরণীয় পরাজয়ে বেশ কিছু ক্যাচ তালুবন্দী করতে ব্যর্থ হয়েছিলেন। ঐ ইনিংসটিতে বেভান কংডন বেশ সাহসিকতার পরিচয় দেন। জন স্নো’র বাউন্সারে তার মুখে আঘাত লাগে।

ট্রেন্ট ব্রিজে ৪র্থ ইনিংসে জয়ের লক্ষ্যমাত্রা ৪৭৯ ধার্য্য করার পর তার দল মাত্র ৩৮ রানের ব্যবধানে পরাভূত হয়। ঐ সময়ে পরাজয়বরণকারী দলের সর্বোচ্চ রানের লক্ষ্যমাত্রার রেকর্ড ধারণ করা হয়। লর্ডসে নিউজিল্যান্ড ঐ সময়ে তাদের সর্বোচ্চ ৫৫১ রান তোলে।

১৭ জুলাই, ১৯৭৮ তারিখে তিনি তার সর্বশেষ একদিনের আন্তর্জাতিকে অংশ নেন। একদিনের আন্তর্জাতিকে ইতিহাসে কংডনসহ রিকি পন্টিং, রবি শাস্ত্রী, জ্যাক ক্যালিস, তিলকরত্নে দিলশান ও কেভিন পিটারসন - এ ছয়জন অধিনায়কের একজন হিসেবে সর্বশেষ ওডিআইয়ে সেঞ্চুরি করেন। ম্যানচেস্টারে অনুষ্ঠিত এ খেলায় তিনি ইংল্যান্ডের বিপক্ষে তার একমাত্র সেঞ্চুরি করেন।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. আন্তর্জাতিক ক্রিকেট
titleC. অধিনায়কত্ব
titleD. একদিনের আন্তর্জাতিক
উত্তর: titleB
মাওলানা মুহিউদ্দীন খান ছাত্রজীবনেই সাংবাদিকতা ও সহিত্যচর্চার দিকে ঝুঁকে পড়েন। তিনি ১৯৬০ সালে ‘মাসিক দিশারী’, ১৯৬৩ থেকে ১৯৭০ সাল পর্যন্ত ‘সাপ্তাহিক নয়া জামানা’ সম্পাদনা করেন। ১৯৬১ সাল থেকে আমৃত্যু ‘মাসিক মদীনা’ সম্পাদনা করেছেন। এক সময় তার সম্পাদিত ‘আজ’ সাহিত্য মহলে সাড়া জাগায়। মাওলানা মুহিউদ্দীন খান ১৯৮৮ সালে সৌদিভিত্তিক আন্তর্জাতিক সংস্থা ‘রাবেতায়ে আলমে ইসলামী’র কেন্দ্রীয় নির্বাহী কমিটির সদস্য নিযুক্ত হন। এর মাধ্যমে তিনি আন্তর্জাতিক মহলেও পরিচিত হয়ে ওঠেন। দেশের বাইরেও বাংলাভাষীরা তার গুণমুগ্ধ পাঠক। বিশেষত পশ্চিমবঙ্গ, আসাম, ত্রিপুরাসহ প্রবাসে মরহুম খান নন্দিত লেখকের মর্যাদা পেয়েছেন। এছাড়াও তিনি ছিলেন মুতামার আল আলম আল ইসলামী এর বাংলাদেশ শাখার প্রেসিডেন্ট, জাতীয় সীরাত কমিটি বাংলাদেশের প্রতিষ্ঠাতা চেয়ারম্যান, নাস্তিক-মুরতাদ প্রতিরোধ আন্দোলন ইসলামী মোর্চার সভাপতি, জমিয়তে উলামায়ে ইসলাম বাংলাদেশর সর্বোচ্চ নীতি নির্ধারণী ফোরামের প্রধান। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. রাজনৈতিক জীবন
titleC. শিক্ষাজীবন
titleD. কৃতীত্ব
উত্তর: titleA
ম্যাকলিন পার্ক বিশ্বের অন্যতম ব্যাটিংবান্ধব উইকেট নামে বিবেচিত হয়ে আসছে। সর্বমোট ৪১১ রান করে ব্রেন্ডন ম্যাককুলাম এবং ১৫ টেস্ট উইকেট নিয়ে আয়ান ও’ব্রায়ান শীর্ষস্থানে রয়েছেন।

অন্যদিকে, একদিনের ক্রিকেটে এক ইনিংসে অপরাজিত ১৪১ রান করে ব্যক্তিগত পর্যায়ে শীর্ষে রয়েছেন রিকি পন্টিং। দলীয় সর্বোচ্চ রান হচ্ছে ৩৪৭/৫। স্টিফেন ফ্লেমিং ও নাথান অ্যাসলে যৌথভাবে সর্বমোট ৭৪৩ রান করে শীর্ষস্থান দখল করেছেন। ২৩ উইকেট নিয়ে ড্যানিয়েল ভেট্টোরি শীর্ষে রয়েছেন।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. পুণঃউন্নয়ন
titleC. ব্যবহার
titleD. একদিবসীয় কীর্তি
উত্তর: titleA
২৫ বছর বয়সে প্রকাশিত প্রথম গল্পগ্রন্থ "কাক" এবং ৩২ বছর বয়সে প্রকাশিত প্রথম উপন্যাস "নুনবাড়ি" দিয়েই তার স্বতন্ত্র যাত্রা শুরু হয়। তার গল্প, উপন্যাস ও কবিতা মিলিয়ে গ্রন্থের সংখ্যা ৭০-৮০ - এর মতো।ঔপন্যাসিক ও গল্পকার পরিচয়ের আড়ালে তিনি ছিলেন আসলে অসাধারণ এক আত্মভোলা কবি। নদিয়া ও মেদিনীপুরের গ্রামীণ মানুষ ও তাদের কথ্যভাষা যেমন উঠে এসেছে তার রচনায়, তেমনি চক্রধরপুরে বসবাস করার সুবাদে সিংভূম অঞ্চলের কথ্যভাষাসহ সেখানকার মানুষের জীবনের ছবি পাওয়া যায় তার সাহিত্যে। ১৯৯০ সালে তার প্রথম ছোটগল্প প্রকাশ হয় দেশ (পত্রিকা)-তে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রকাশিত গ্রন্থ
titleC. প্রাথমিক জীবন
titleD. সাহিত্যিক জীবন
উত্তর: titleD
হাছন রাজার জন্ম ১৮৫৪ সালের ২১ ডিসেম্বর (৭ পৌষ ১২৬১) সেকালের সিলেট জেলার সুনামগঞ্জ শহরের নিকটবর্তী সুরমা নদীর তীরে লক্ষণছিরি (লক্ষণশ্রী) পরগণার তেঘরিয়া গ্রামে। হাছন রাজা জমিদার পরিবারের সন্তান। তার পিতা দেওয়ান আলী রাজা চৌধুরী ছিলেন প্রতাপশালী জমিদার। হাসন রাজা তার তৃতীয় পুত্র। আলী রাজা তার খালাতো ভাই আমির বখ্‌শ চৌধুরীর নিঃসন্তান বিধবা হুরমত জাহান বিবিকে পরিণত বয়সে বিয়ে করেন। হুরমত বিবির গর্ভেই হাছন রাজার জন্ম। হাছনের পিতা দেওয়ান আলী রাজা তার অপূর্ব সুন্দর বৈমাত্রেয় ভাই দেওয়ান ওবেদুর রাজার পরামর্শ মত তারই নামের আকারে তার নামকরণ করেন অহিদুর রাজা।

হাছন রাজার পূর্বপুরুষেরা হিন্দু ছিলেন। তাদেরই একজন বীরেন্দ্রচন্দ্র সিংহদেব মতান্তরে বাবু রায় চৌধুরী ইসলাম ধর্ম গ্রহণ করেন। হাছন রাজার পুর্বপুরুষের অধিবাস ছিল অয্যোধ্যায়। সিলেটে আসার আগে তারা দক্ষিণবঙ্গের যশোর জেলার কাগদি নামক গ্রামের অধিবাসী ছিলেন। ষোড়শ শতাব্দীর শেষের দিকে সিলেট জেলার বিশ্বনাথ থানার কোণাউরা গ্রামে তার পূর্ব পুরুষ বিজয় সিংহ বসতি শুরু করেন, পরে কোন একসময় বিজয় সিংহ কোণাউরা গ্রাম ত্যাগ করে একই এলাকায় নতুন আরেকটি গ্রামের গোড়াপত্তন করেন এবং তার বংশের আদি পুরুষ রামচন্দ্র সিংহদেবের নামের প্রথমাংশ “রাম” যোগ করে নামকরণ করেন রামপাশা।

সঠিক অনুচ্ছেদ শিরোনাম কোনটি?
titleA. জন্ম ও বংশপরিচয়
titleB. সঙ্গীত সাধনা
titleC. জীবনী
titleD. যৌবনকাল
উত্তর: titleA
লোরকা ১৮৯৯ সালের ৫ জুন স্পেনের প্রাচীন ঐতিহ্যময় শহর গ্রানাডা থেকে পাঁচ মাইল দূরে আন্দালুসিয়ায় জন্মগ্রহণ করেন । তার পিতা ছিলেন একজন জমিদার আর মা ছিলেন স্কুল শিক্ষক, মূলত পিয়ানো বাজানো শেখাতেন। তাই খুব ছোটবেলায় সঙ্গীতের হাতেখড়ি হয় লোরকার। সেই সুবাদে জনপ্রিয় গানগুলো গাইতে পারতেন শৈশবে। ভগ্ন স্বাস্থ্যের কারণে খেলাধুলায় অংশ গ্রহণ করা তার পক্ষে সম্ভব ছিল না, তাই বেশিরভাগ সময় কাটত বাড়ির আঙ্গিনায় আর পড়ার টেবিলে। দৈহিক প্ররিশ্রমে অপারগ ছিলেন বলে লোরকার নিকট স্বপ্নের জগতটা বেশ বড় হয়ে উঠে। স্পেনের পলস্নী জীবন, ষাঁড়ের লড়াই, প্রেম, জিপসিদের রোমান্টিক জীবন, লোকসঙ্গীত, লোকনৃত্য সবকিছু সম্পর্কেই সম্যক একটি ধারণা পেয়েছিলেন তিনি। ১৯০৫ সালে তারা চলে আসেন বালদেরুবিয়ো শহরে। সেখান থেকে ১৯০৯ সালে গ্রানাডা শহরের উপকণ্ঠে উয়ের্তা দে সান বিসেন্তেয় গিয়ে বসবাস শুরু করেন। লোরকার বয়স তখন ১১। যেসব জায়গায় লোরকা বসবাস করেছেন সর্বত্র প্রকৃতির সান্নিধ্য পেয়েছেন। পরবর্তীতে তার শিল্পচিন্তা ও লেখালেখিতে এর গভীর প্রভাব পড়েছিল।

১১ থেকে ১৬—এই ছয় বছর লোরকা পিয়ানো শেখেন আন্তোনিয়ো সেগুরা মেসা নামের এক সংগীতশিক্ষকের কাছে। মেসা লোরকার মধ্যে সংগীতজ্ঞ হওয়ার বাসনা জাগিয়ে তোলেন। পরে তার বন্ধুত্ব হয় সুরকার মানুয়েল দে ফাইয়ার সঙ্গে। আর তখন থেকে স্প্যানিয় লোকগীতি হয়ে ওঠে তার ধ্যানজ্ঞান। 

সঠিক অনুচ্ছেদ শিরোনাম কোনটি?
titleA. লোরকার সাহিত্যচিন্তা
titleB. জন্ম ও বাল্যকাল
titleC. শিক্ষাজীবন
titleD. গার্সিয়া লোরকার হত্যা
উত্তর: titleB
মুজফ্‌ফর আহমদ ১৮৮৯ সালের ৫ই আগস্ট বাংলাদেশের দক্ষিণাঞ্চলে অবস্থিত চট্টগ্রাম জেলার সন্দ্বীপের মুসাপুর গ্রামে এক দরিদ্র কিন্তু অভিজাত মুসলিম পরিবারে জন্মগ্রহণ করেন। তার বাবার নাম "মনসুর আলি" এবং মা'র নাম "চুনাবিবি"। চুনাবিবি তার বাবার দ্বিতীয় স্ত্রী ছিলেন। মনসুর আলি সন্দ্বীপের এক স্বল্প আয়ের মোক্তার ছিলেন। তার দাদা আর নানার নাম ছিল যথাক্রমে মুহম্মদ কায়েম ও রেশাদ আলী ঠাকুর। পারিবারের আর্থিক অবস্থা ভাল না থাকায় কৈশোরে মুজফফর আহমদকে চাষাবাদের কাজেও সাহায্য করতে হয়েছিল। বহির্মুখি মুজফ্‌রর আহমদকে গৃহমুখী করার উদ্দেশ্যে পারিবারিক চাপ প্রয়োগে ১৯০৭ সালে তাকে বিয়ে দেওয়া হয়। তার স্ত্রীর নাম হাফেজা খাতুন। নিয়মিত সাংসারিক জীবন তিনি পালন করেননি। ১৯৩৫ সালে নজরবন্দি থাকার সময় ১৪ বছর পর পরিবারের সাথে দেখা হয়। এ সময় তিনি তার একমাত্র কন্যা আফিকা খাতুনের সাথে কবি আবদুল কাদিরের সঙ্গে সন্দ্বীপে বিয়ে দেন। 

সঠিক অনুচ্ছেদ শিরোনাম কোনটি?
titleA. রাজনীতির সূত্রপাত
titleB. বঙ্গীয় মুসলিম সাহিত্য সমিতি
titleC. পরিবার
titleD. চাকুরী জীবন
উত্তর: titleC
নিউগিনিতে কেন ব্যাঙের প্রচলন শুরু হয়েছিল মূলত মিষ্টি আলুর ক্ষেতের জন্য ক্ষতিকারক হক মথের লার্ভা ধ্বংস করার জন্য। সর্বপ্রথম ১৯৩৭ সালে হাওয়াই থেকে আমদানিকৃত ব্যাঙগুলোকে সেখানে অবমুক্ত করা হয়েছিল। অই একই বছর দ্বিতীয়বারের মত অস্ট্রেলিয়ার মূল ভূখণ্ড থেকে নিয়ে আসা কিছু ব্যাঙের নমুনাও অবমুক্ত করা হয়েছিল। সাক্ষ্যপ্রমাণগুলো ১৯৩৮ সালে তৃতীয় অবমুক্তকরণের দিকে নির্দেশ করে যেখানে মানুষের গর্ভাবস্থা পরীক্ষা নিরীক্ষা করার জন্য ব্যাঙগুলো ব্যবহৃত হত। অনেক প্রজাতির ব্যাঙই এ কাজের জন্য কার্যকর বলে প্রমাণিত হয় এবং ১৯৪৮ সালে আবিষ্কারটির কথা ঘোষণার পর প্রায় ২০ বছর ধরে ব্যাঙগুলোকে এ কাজে ব্যবহার করা হয়। প্রাথমিক প্রতিবেদনে যুক্তি দেয়া হয়েছিল যে ব্যাঙগুলো লেদা পোকার সংখ্যা হ্রাস করতে সক্ষম হয়েছিল এবং এর ফলে মিষ্টি আলুর ফলনও অনেক বেড়ে গিয়েছিল। ফলস্বরূপ প্রথম অবমুক্তির পথ অনুসরণ করেই পরবর্তীতে আরও অনেক অঞ্চলে ব্যাঙগুলো ব্যাপক বিস্তৃতি পায়। যদিও সে সময় অন্যান্য ফসল যেমন বাঁধাকপির ফলন নিয়ে প্রশ্ন উঠেছিল যখন ব্যাঙগুলোকে ওয়াউতে অবমুক্ত করা হয়। সেখানে যখন ব্যাঙগুলোকে ছাড়া হয় তখন বাঁধাকপির ক্ষেত সেগুলোকে আশ্রয় দেয়ার জন্য যথেষ্ট ছিলনা। যার ফলে ব্যাঙগুলো আরও ভাল মানের আশ্রয় পাবার জন্য তাৎক্ষনিকভাবে বাঁধাকপির ক্ষেত ত্যাগ করে এবং বনের ভেতরে আশ্রয় অনুসন্ধান শুরু করে। অস্ট্রেলিয়ার আখের ক্ষেতগুলোতেও পূর্বে এরকম পরিস্থিতি তৈরি হয়েছিল। তবে নিউগিনিতে এ ধরনের কোন অভিজ্ঞতার ব্যাপারে জানা যায়নি অথবা জানা গেলেও সেটিকে উপেক্ষা করা হয়েছিল। আর তখন থেকেই গ্রাম্য ও শহরাঞ্চলগুলতে কেন ব্যাঙের ব্যাপক সংখ্যাধিক্য রয়ে গেছে।

সঠিক অনুচ্ছেদ শিরোনাম কোনটি?
titleA. পরিচিতি
titleB. ক্যারিবীয় দ্বীপপুঞ্জ
titleC. নিউ গিনি
titleD. ফিলিপাইন
উত্তর: titleC
"'খ্রিস্ট ধর্ম" (প্রাচীন গ্রিক: Χριστός খ্রিস্তোস) হচ্ছে একেশ্বরবাদী ধর্ম। নাজারাথের যীশুর জীবন ও শিক্ষাকে কেন্দ্র করে এই ধর্ম বিকশিত হয়েছে। খ্রিস্টানরা মনে করেন যীশুই মসীহ এবং তাকে যীশু খ্রীস্ট বলে ডাকেন। খ্রিস্ট ধর্মের শিক্ষা নতুন টেস্টামেন্ট বা নতুন বাইবেলে এ গ্রন্থিত হয়েছে। এই ধর্মাবলম্বীরা খ্রিস্টান পরিচিত। তারা বিশ্বাস করে যে যীশু খ্রীস্ট হচ্ছেন ঈশ্বরের পুত্র।

২০০১ সালের তথ্য অনুযায়ী সারা বিশ্বে ২.১ বিলিয়ন খ্রীস্ট ধর্মের অনুসারী আছে। সে হিসেবে বর্তমানে এটি পৃথিবীর বৃহত্তম ধর্ম। ইউরোপ, উত্তর ও দক্ষিণ আমেরিকা, সাব-সাহারান আফ্রিকা, ফিলিপিন্স দ্বীপপুঞ্জ ও ওশেনিয়া অঞ্চলে খ্রীস্ট ধর্ম প্রধান ধর্ম হিসেবে পালিত হয়।

প্রথম শতাব্দীতে একটি ইহুদি ফেরকা হিসেবে এই ধর্মের আবির্ভাব। সঙ্গত কারণে ইহুদি ধর্মের অনেক ধর্মীয় পুস্তক ও ইতিহাসকে এই ধর্মে গ্রহণ করা হয়েছে। ইহুদিদের ধর্মগ্রন্থ তানাখ বা হিব্রু বাইবেলকে খ্রিস্টানরা পুরাতন বাইবেল বলে থাকে। ইহুদি ও ইসলাম ধর্মের ন্যায় খ্রিস্ট ধর্মও আব্রাহামীয়।

সঠিক অনুচ্ছেদ শিরোনাম কোনটি?
titleA. ক্যাও দাই
titleB. খ্রিস্ট ধর্ম
titleC. জরথুস্ত্র
titleD. জৈন ধর্ম
উত্তর: titleB
পীরগাঞ্জ সদর উপজেলা থেকে উত্তর-পশ্চিম কর্নারে ০১ নং চৈত্রকোল ইউনিয়ন অবস্থিত । অত্র ইউনিয়নের পুর্বে ০২ নং ভেন্ডাবাড়ী ইউনিয়ন, দক্ষিণে ০৫ নং মদনখালী ইউনিয়ন,উত্তরে মিঠাপুকুর উপজেলার ১০নং বালুয়া মাসিমপুর ইউনিয়ন অবস্থিত এবং পশ্চিমে ১২ নং মিলন পুর ইউনিয়ন অবস্থিত। দক্ষিণ-পশ্চিমে পীরগাঞ্জ উপজেলার ০৬ নং টুকুরিয়া ইউনিয়ন অবস্থিত। অত্র ইউনিয়নের মধ্য দিয়ে সোনামতি নদী প্রবাহিত হয়েছে এবং চৈত্রকোল বিল হতে টুকুরিয়া ইউনিয়নের উপর দিয়ে জয়ন্তীপুর ঘাট পর্যন্ত একটি নালা প্রবাহিত হয়েছে।।

সঠিক অনুচ্ছেদ শিরোনাম কোনটি?
titleA. প্রখ্যাত ব্যক্তিত্ব
titleB. শিক্ষা
titleC. ভৌগলিক অবস্থান
titleD. ঐতিহাসিক পটভূমি
উত্তর: titleC
১৮৯৪ সালে প্রথমবারের মতো ইয়র্কশায়ারের পক্ষে খেলেন। ১৮৯৮-৯৯ মৌসুমে লর্ড হকের নেতৃত্বাধীন ইংরেজ দলের সদস্যরূপে দক্ষিণ আফ্রিকা সফরের জন্য মনোনীত হন। এ সফরে প্রতিনিধিত্বসূচক খেলায় ইংল্যান্ডের পক্ষে অংশ নেন যা পরবর্তীকালে আনুষ্ঠানিক টেস্ট খেলারূপে স্বীকৃতি লাভ করেছিল। ঐ সফরে তার ক্রীড়াশৈলী আশাপ্রদ হওয়ায় পরবর্তী মৌসুমে ইয়র্কশায়ার দলে থাকতে সহায়তা করে।

দ্বিতীয় বোরের যুদ্ধে কুইন্স অওন ইয়র্কশায়ার ড্রাগন্সের সদস্যরূপে দক্ষিণ আফ্রিকায় যান ও যুদ্ধে অংশ নেন। এরফলে, ১৯০০ সালের পুরো ইংরেজ ক্রিকেট মৌসুম থেকে দূরে থাকতে হয় তাকে। ১৯০১ সালে ইয়র্কশায়ারের পক্ষে পুণরায় খেলতে নামেন। ঐ মৌসুমে তিনি সাতটি সেঞ্চুরি হাঁকান যার ফলে ১৯০২ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।

১৯০১-০২ মৌসুমে বার্নার্ড বোসানকুয়েতের নেতৃত্বাধীন ইংরেজ দলের সদস্যরূপে আমেরিকা সফরে যান। কিন্তু শুরুর দিকেই এ সফর থেকে নাম প্রত্যাহার করে জোহেন্সবার্গে চলে যাবার সিদ্ধান্ত নেন। সেখানে তিনি ট্রান্সভালের পক্ষে খেলতে থাকেন।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. অবসর
titleC. প্রারম্ভিক জীবন
titleD. খেলোয়াড়ী জীবন
উত্তর: titleD
রামু উপজেলার মধ্য-পশ্চিমাংশে জোয়ারিয়ানালা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে রশিদনগর ইউনিয়ন ও কক্সবাজার সদর উপজেলার ঈদগাঁও ইউনিয়ন; পূর্বে গর্জনিয়া ইউনিয়ন ও কাউয়ারখোপ ইউনিয়ন; দক্ষিণে ফতেখাঁরকূল ইউনিয়ন
ও চাকমারকূল ইউনিয়ন এবং পশ্চিমে চাকমারকূল ইউনিয়ন, কক্সবাজার সদর উপজেলার পাটালি মাছুয়াখালী ইউনিয়ন ও ভারুয়াখালী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. হাট-বাজার
titleB. অবস্থান ও সীমানা
titleC. প্রশাসনিক কাঠামো
titleD. যোগাযোগ ব্যবস্থা
উত্তর: titleB
প্রাচীন অলিম্পিকের সমসাময়িক ছিলেন অন্ধকবি হোমার। ইলিয়াড ও ওডিসিতে তার অলিম্পিক সম্পর্কিত বর্ণনাই পাশ্চাত্য সাহিত্যে প্রথম ও সর্বোত্তম। হোমারের সাহিত্যেই আমরা প্রথম এই খেলার প্রকৃত মর্মোদ্ধার করতে পারি, বুঝতে পারি একজন খেলোয়াড়ের সকল প্রতিদ্বন্দ্বীকে ছাপিয়ে সেরা হবার বাসনা এবং সেই চেষ্টার আনন্দ। হোমার সমর্থন করতেন খেলার বিষয়ে প্রাচীন গ্রিক মূল্যবোধ ও অভিজাত সৌজন্যবোধ। হোমারের কাছে খেলা নিছক কোনো খেলা ছিলনা। খেলার প্রতিযোগিতা ছিল শৌর্য্যের পরিচয় দেবার মাধ্যম, আর প্রতিযোগিতার শেষে জয়লাভ ও পুরস্কার বিতরণ হল প্রতিযোগী ও আয়োজকের শৌর্য্যের দ্যোতক।

হোমারের মহাকাব্যের নায়কদের মধ্যেও দেখা যায় যে তারা সর্বদা যে কোনো ধরনের প্রতিযোগিতায় নিজেদের প্রতিভার পরিচয় দিতে ব্যগ্র।

হোমারের মহাকাব্যে অন্ত্যেষ্টি ক্রীড়াই (একজন নায়কের মৃত্যুর পর, তার স্মৃতির উদ্দেশ্যে অন্ত্যেষ্টি ক্রীড়ার আয়োজন করা হত) মূলতঃ আছে। যেমন, ইলিয়াডের ২৩শ অধ্যায়ে অ্যাকিলিস প্যাট্রোক্লাসর স্মৃতিতে অন্ত্যেষ্টি ক্রীড়ার আয়োজন করেছিল। অন্ত্যেষ্টি ক্রীড়াই হোক বা সামাজিক ক্রীড়া, আমন্ত্রিত হলে এটা ধরে নেওয়া হত যে প্রতিদ্বন্দ্বিতায় অংশগ্রহণ করতেই হবে। তবে কখনো কখনো নায়কেরা প্রতিযোগিতার আমন্ত্রণ প্রত্যাখ্যান করতেন বা এড়িয়ে যেতেন। আর দর্শকাসন গ্রহণ করতেন। প্রতিদ্বন্দ্বিতা না করা, বা আমন্ত্রণ সত্ত্বেও নিজের শৌর্য্য প্রদর্শণ না করা খুবই অস্বাভাবিক ছিল, এমনকি কখনো কখনো একে স্বেচ্ছায় নিজের আত্মসম্মান বিসর্জন দেবার সমতুল্য মনে করা হত। প্রতিদ্বন্দ্বিতা না করলে তার উপযুক্ত ব্যাখ্যা দেওয়া বাধ্যতামূলক ছিল। অ্যাকিলিসের পুরস্কারগুলি প্রধানতঃ ছিল যুদ্ধ পরবর্তী লুঠের মাল, যেমন কোনো বিজিত শত্রুর বর্ম। প্রাচীন উপহার প্রদান প্রথা অনুসারেই হোমার খেলাধূলার পুরস্কারের ঘোষণা বা বিতরণের বর্ণনা করেছেন। মৃত ব্যক্তির কোনো সম্পত্তি, নতুন সম্পর্কের সূচনা বা কোনো সম্পর্কের নবীকরণ পুরস্কার হিসাবে গণ্য হত।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. হোমার
titleC. উৎপত্তি
titleD. রাজনীতি
উত্তর: titleB
ইজমা (আরবিতে:إجماع) অর্থ ঐকমত্যে পৌঁছা। ইসলামি আইনের পরিভাষায় ইজমা বলা হয়, কোন বিষয়ে ইসলামি আইনবিদগণের সর্বসম্মত সিদ্ধান্তকে। এই ঐক্যমত মুহাম্মাদের মৃত্যু-পরবর্তী যে কোন সময় বা যুগেই হতে পারে। ইসলামি আইনের উৎস হিসেবে ইজমার অবস্থান হাদিসের পরে। ইজমা শরীয়তের মৌলিক উৎস হওয়া কুরআন ও হাদীসের বক্তব্য দ্বারা প্রমাণিত। ইজমা দ্বারা সাব্যস্ত বিধান সমূহের একটি হলো, মৃতব্যক্তি শুধুমাত্র পিতা ও এক সন্তান রেখে মারা গেলে সম্পত্তি বণ্টনের বিধানটি।

সঠিক অনুচ্ছেদ শিরোনাম কোনটি?
titleA. ইজমা
titleB. হাদিস
titleC. তথ্যসূত্র
titleD. কিয়াস
উত্তর: titleA
২০১৩-১৪ মৌসুমে বিমানবন্দরটি স্বর্ণ ও রৌপ্য সহ ৫১,৬৩৭ টন কার্গো হস্তান্তর করা হয়েছে। ৬০ শতাংশ কার্গো গার্হস্থ্য উত্স থেকে আসে। ২০০৯ সালে, ৩,৬৮৫ বর্গমিটার (৩৯,৬৭০ ফু ২) ভূমি পচনশীল পণ্যসম্ভারের একটি কেন্দ্র স্থাপনের জন্য এএআই থেকে গুজরাট এগ্রো ইন্ডাস্ট্রিজ কর্পোরেশনের কাছে সাত বছরের মেয়াদে ভাড়া দেওয়া হয়। তবে সরকারের নীতি অনুসারে এএআই দ্বারা চালানো বিমানবন্দরে তৃতীয় পক্ষের সিপিসি ব্যবহার করতে পারবে না জুলাই ২০১৪ পর্যন্ত। ২০১৪ সালের পরে বেসামরিক বিমান পরিবহন প্রতিমন্ত্রী এই শর্ত প্রতাহারের কথা ঘোষণা করেন। ২০১৪ সালে, ঘোষণা করা হয় যে বিমানবন্দরে ডেডিকেটেড পণ্যসম্ভার টার্মিনাল গঠিত হবে যা টার্মিনাল ৩ নির্মাণ হলে আশা করা হচ্ছে পেয়ে যাবে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবকাঠাম
titleC. টার্মিনাল
titleD. কার্গো টার্মিনাল
উত্তর: titleD
১৯৯৯ সালে তার ১৫ বছর বয়সে ভুট্টো তাঁর প্রথম বইটি "হুইপ্সার অফ দি ডেসার্ট" নামে প্রকাশ করেছিলেন। তার দ্বিতীয় বইটি"অক্টোবর ২০০৫ সকাল ৮.৫০" -এ ২০০৫ সালের কাশ্মীরের ভূমিকম্পের মুহূর্তটি চিহ্নিত করে; এটিতে ক্ষতিগ্রস্থদের তথ্য তৈরি করেন। 

ভুট্টোর পরিবারের স্মৃতিকথার "গানগুলি ব্লাড এন্ড স্বয়ার্ড" ২০১০ সালে প্রকাশিত হয়েছিল। বইটিতে ভুট্টো তার বাবার বোন বেনজির এবং তার স্বামী আসিফ জারদারিকে তার বাবা মুর্তজা হত্যার জন্য দোষী বলে দাবি করেন। বইটি পরিবারের ইতিহাসে পক্ষপাতদুষ্ট বলে সমালোচকদের কাছ থেকে নেতিবাচক পর্যালোচনায় মিশ্রিত হয়েছিল। পরিবারের বেশ কয়েকজন সদস্য তাদের বিরুদ্ধে তথ্যগুলো মিথ্যা বলে অভিযোগ করেছেন। 

নভেম্বর ২০১৩ সালে, তাঁর প্রথম কাল্পনিক উপন্যাস "দি শ্যাডো অফ দি ক্রিসেন্ট মুন" প্রকাশিত হয়েছিল। বইটি ২০১৪ সালে কথাসাহিত্যের জন্য বেইলিস মহিলা পুরষ্কারের জন্য দীর্ঘ তালিকাভুক্ত ছিল। ২০১৫ সালে "ডেমোক্রেসি" নামে ভুট্টোর ছোট গল্পটি পেঙ্গুইন বইয়ের আওতায় প্রকাশিত একটি ই-বুক প্রকাশিত হয়েছিল। 

২০১৯ সালে, তার দ্বিতীয় উপন্যাস, "দ্য রুনাওস" প্রকাশিত হয়েছিল। বইটিতে তিন যুবক মুসলিম পুরুষের র‌্যাডিকালাইজেশনের যাত্রা অন্বেষণ করা হয়েছে। উপন্যাসটি এই বিষয়টির জন্য সমালোচকদের প্রশংসা পেয়েছে। অক্টোবরে, নিউ কিং অফ দ্য ওয়ার্ড": বলিউড, ডিজি এবং কে-পপ থেকে প্রেরণগুলি" প্রকাশিত হয়েছিল। 

সঠিক অনুচ্ছেদ শিরোনাম কোনটি?
titleA. পরিবার
titleB. ব্যক্তিগত জীবন
titleC. রাজনীতি
titleD. প্রকাশনা
উত্তর: titleD
মালায়া বিশ্ববিদ্যালয় মালয়েশিয়ার একটি প্রাচীনতম বিশ্ববিদ্যালয়, এটি মালয়েশিয়া রাজধানী কুয়ালালামপুরে দক্ষিণ-পশ্চিমে ৯২২ একর জমির উপর অবস্থিত।

১৯০৫ সালের ২৪ সেপ্টেম্বর সিঙ্গাপুরে কিংডম এডওয়ার্ড কলেজ এবং ৮ অক্টোবর ১৯৪৯ সালে কিংডম এডওয়ার্ড মেডিকেল কলেজ এবং ১৯২৮ সালে রাফেলস কলেজের সাথে মিলিয়ে মালয় বিশ্ববিদ্যালয় প্রতিষ্ঠিত হয়।

মালয় বিশ্ববিদ্যালয়ের নামটি 'মালয়' শব্দটি থেকে এসেছে, যা দেশটি মালায়ায় নামে তখন পরিচিত ছিল। মালয়ায়র শিক্ষা বিষয়ে উচ্চ কমিশন ১৯৪৮ সালে বিশ্ববিদ্যালয় প্রতিষ্ঠার সুপারিশ করেন। মালয় বিশ্ববিদ্যালয় প্রথমবারের মত একটি সাধারণ স্বায়ত্তশাসিত বিশ্ববিদ্যালয় যেখানে জাতি, ধর্ম ও অর্থনৈতিক আগ্রহ যৌথ প্রচেষ্টায় প্রতিষ্ঠিত হয়। মালায়া বিশ্ববিদ্যালয়ের অবশ্যম্ভাবীভাবে বুঝতে হবে যে এটি মালায়ায়দের জন্য একটি বিশ্ববিদ্যালয়।

প্রতিষ্ঠার প্রথম দশকে বিশ্ববিদ্যালয়ের খুব দ্রুত উন্নয়ন করে ছিল, এর ফলে ১৫ জানুয়ারী ১৯৫৯ সিঙ্গাপুরে অবস্থিত এবং অন্যটি ১৯৬০ সালে কুয়ালালামপুরে দুটি স্বায়ত্বশাসিত বিভাগ স্থাপিত হয়েছিল । দুইটি অঞ্চলে সরকার ১৯৬১ সালে আইন পাস করে বিশ্ববিদ্যালয়ের অবস্থা পরিবর্তন করে একটি জাতীয় বিশ্ববিদ্যালয় প্রতিষ্ঠার নির্দেশ করে এবং ১লা জানুয়ারি ১৯৬২ সালে মালয় বিশ্ববিদ্যালয় প্রতিষ্ঠিত হয়।

১৬ জুন ১৯৬২ সালের মালয়েশিয়া বিশ্ববিদ্যালয়ের প্রথম আচার্য তুনকু আবদুল রহমান পুত্র আল-হাজ এই বিশ্ববিদ্যালয় প্রতিষ্ঠা করেন, তিনিই মালয়েশিয়ার প্রথম প্রধানমন্ত্রী ছিলেন। বিশ্ববিদ্যালয়ের প্রথম ভাইস ছিলেন আচার্য বিশিষ্ট গণিতবিদ প্রফেসর ওপেনহেইম।

বর্তমানে সুলতান নাজরিন মুজিউদ্দিন শাহ মালয় বিশ্ববিদ্যালয়ের চ্যান্সেলর এবং ১ নভেম্বর ২০১৭ সালে এইচ ডা: আব্দুল রহিম মালাই বিশ্ববিদ্যালয়ের ভাইস আচার্য হিসেবে নিয়োগ দেওয়া হয়।

সঠিক অনুচ্ছেদ শিরোনাম কোনটি?
titleA. লক্ষ ও উদেশ্য
titleB. একাডেমিক প্রোফাইল
titleC. ইতিহাস
titleD. উল্লেখযোগ্য প্রাক্তন ছাত্র
উত্তর: titleC